Ouma sterf in Wes-Rand ongeluk | Maroela Media
Ouma sterf in Wes-Rand ongeluk
ŉ Ouma is dood en haar dogter en kleinseun ernstig beseer nadat twee voertuie Maandagoggend naby Krugersdorp, wes van Johannesburg, teen mekaar gebots het.
Vanessa Jackson, ŉ woordvoerder van ER24, het gesê die ongeluk het omstreeks 07:00 op die R563-pad in die Maropeng-omgewing naby die Cradle of Humankind plaasgevind.
“ŉ Mercedes het die agterkant van ŉ sedan, waarin die bejaarde vrou, haar dogter en vyfjarige kleinseun gery het, getref,” het Jackson gesê.
Die ouma het in die passasiersitplek gesit en is op slag dood. Haar dogter, wat die voertuig bestuur het en die seun, wat agter in die voertuig gesit het, is in ŉ kritieke toestand na ŉ nabygeleë hospitaal geneem vir verdere behandeling.
“Die vrou wat alleen in die Mercedes gery het, het geen beserings opgedoen nie en het nie mediese behandeling nodig gehad nie.”
Die oorsaak van die ongeluk is onbekend en gaan deur die polisie ondersoek word.
Baba Hope se moord ná 22 jaar opgelos
Man vas oor moord by myn